Kabinet Schoof

Kabinet Schoof ialah kabinet Belanda, yang mengangkat sumpah pada 2 Julai 2024. Ketuai oleh seorang ahli politik bebas dan penjawat awam Dick Schoof sebagai Perdana Menteri Belanda, kabinet ini dibentuk oleh Parti untuk Kebebasan (PVV), Parti Rakyat untuk Kebebasan dan Demokrasi (VVD), Kontrak Sosial Baharu (NSC) dan Gerakan Peladang–Rakyat (BBB) selepas pilihan raya umum Belanda 2023.

 Pembentukan 

Di bawah pembentuk tidak rasmi Elbert Dijkgraaf dan Richard van Zwol, empat buah parti politik (PVV yang populis sayap kanan, VVD yang liberal konservatif, NSC yang demokratik Kristian, dan BBB parti agraria) mencapai garis kasar perjanjian gabungan, berjudul "Harapan, Berani, dan Bangga", pada 16 Mei 2024. Mereka bersetuju untuk membentuk sebuah kabinet luar parlimen, yang mereka tafsirkan sebagai sebuah kabinet melangkaui kumpulan parlimen di Dewan Rakyat. Van Zwol telah dilantik sebagai pembentuk pada 22 Mei. Pada 11 Jun, empat parti politik mencapai persetujuan untuk nama calon dan pengagihan jawatan menteri. Kabinet ini mengandungi 29 anggota, jumlah sama dengan sebelumnya, dengan 16 orang sebagai menteri. Tiga jawatan menteri baharu dicipta, Menteri Perlindungan dan Migrasi, Menteri Iklim dan Pertumbuhan Hijau, dan Menteri Perumahan dan Perancangan Ruangan; dan ia termasuk seorang menteri tanpa portfolio, dinamakan sebagai Menteri untuk Perdagangan Luar dan Kerjasama Pembangunan.

Susulan pembentukan, kabinet ini ditugaskan untuk mengembangkan garis panduan perjanjian gabungan kepada perjanjian pemerintahan. Undian parti gabungan tak terikat pada isu yang tidak terangkum dalam perjanjian, seperti persaraan, selagimana mereka tidak memberi kesan pada belanjawan.

 Anggota kabinet 
Gabungan parti ditunjukkan di bawah menunjukkan parti yang diwakili anggota kabinet. Sesetengah anggota kabinet ialah anggota parti berbeza atau tidak berparti.

 Rujukan 

Kategori:Kabinet Belanda
Kategori:Penubuhan 2024 di Belanda
Kategori:Kabinet ditubuhkan pada 2024
Kategori:Pemerintahan semasa
Kategori:Dick Schoof